stanford-oval/wikipedia huggingface dataset:
לגנס
ספורט ופנאי

בעיר מגוון רחב של חנויות ומרכזים משפחתיים, במיוחד סביב אזור Parquesur. לכל השכונות יש לפחות שני פארקים גדולים לפנאי. העיר ידועה באיכות המסעדות שלה, רובן ממוקמות במרכז העיר או בסמוך לפארקים כמו La Chopera.
ה-"Pista de Hielo" היא משטח החלקה על קרח בגודל רגיל המכשיר אנשים מכל רחבי מדריד בהחלקה על קרח והוקי קרח. היא גם המתחם של קבוצת ההוקי קרח של לגנס. מלבד ה"Pista de Hielo", יש בעיר עשרה מרכזי ספורט (Polideportivo Europa, Los Frailes, Alfredo Di Stéfano, Olimpia, Butarque, La Cantera). מרכזים אלה כוללים מתקנים רבים, כולל מגרשי כדורסל, מגרשי כדורגל, מגרשי אתלטיקה, חדרי כושר, סאונות, בריכות שחייה ועוד רבים אחרים.
קבוצת הכדורגל של העיר היא לגנס, שעלתה לליגה הראשונה לאחר שזכתה בתואר הליגה הספרדית השנייה בפעם הראשונה בהיסטוריה שלה. הקבוצה משחקת באצטדיון בוטארקה שנמצא בעיר. כדורגל הוא הספורט הפופולרי ביותר בלגנס. לגנס היא העיר השנייה אחרי מדריד מבחינת מספר מועדוני הכדורגל הרשמיים בקהילה האוטונומית של מדריד.
בלגנס יש גם בית ספר רשמי לשפות, שבו תושבי העיר יכולים ללמוד אנגלית, צרפתית, גרמנית, פורטוגזית, איטלקית, רוסית או אפילו ספרדית (מותאמת למהגרים). המיסים של בית הספר משולמים על ידי ממשלת מדריד כך שהתושבים משלמים רק אגרה חד פעמית של €250 בשנה עבור כל אחת מהשפות. יש הנחות מיוחדות לתלמידים שלומדים יותר משפה אחת בו זמנית ולמשפחות שיש בהן יותר מאדם אחד הלומד בה גם כן. לחלק מהשכונות יש גם מרכז תרבותי (San Nicasio, Centro, Zarzaquemada, El Carrascal).
לודוויג השביעי, דוכס בוואריה

לודוויג השביעי, דוכס בוואריה (בגרמנית: Ludwig VII, Herzog von Bayern;‏ 1368–1 במאי 1447) היה דוכס בוואריה-אינגולשטאדט בין השנים 1413–1443.
ביוגרפיה

לודוויג נולד בשנת 1368 לשטפן השלישי, דוכס בוואריה ותדאה ויסקונטי, בתם של ברנבאו ויסקונטי וביאטריצ'ה דלה סקאלה. בצעירותו שהה לודוויג כמה שנים בצרפת, אצל אחותו איזבו, מלכת צרפת ובעלה שארל השישי, מלך צרפת, והושפע מאוד מהתרבות הצרפתית.
בשנת 1375 מת סבו שטפן השני, דוכס בוואריה, ואביו ודודיו פרידריך, דוכס בוואריה ויוהאן השני, דוכס בוואריה ירשו את נחלותיו. בשנת 1392 חולקה דוכסות בוואריה בין אביו לדודיו: יוהאן השני, דוכס בוואריה קיבל את דוכסות בוואריה-מינכן, פרידריך, דוכס בוואריה קיבל את דוכסות בוואריה-לנדסהוט, ואילו אביו קיבל את דוכסות בוואריה-אינגולשטאדט. בשנת 1394 פרצה מלחמה בין דודו יוהאן השני שנתמך בבניו ארנסט, דוכס בוואריה ווילהלם השלישי, דוכס בוואריה, לבין אביו ולודוויג עמד לצד אביו, ובסיומה ניצח דודו יוהאן את אביו. בשנת 1400 הגיע הסכסוך בין הדוכסויות לרופרכט, מלך גרמניה, ובשנת 1402 הוא פסק לטובת ארנסט ווילהלם. בשנת 1413 מת אביו שטפן השלישי, דוכס בוואריה, ולודוויג עלה לשלטון במקומו. בשנת 1414 כרתו וילהלם וארנסט ברית עם בן דודם היינריך השישה עשר, דוכס בוואריה-לנדסהוט נגד לודוויג, ובשנת 1420 פרצה שוב מלחמה בין הדוכסויות, שהסתיימה בשנת 1422 בתבוסת בוואריה-אינגולשטאדט. בשנת 1425 נרצח יוהאן השלישי, דוכס בוואריה-שטראובינג, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת דוכסות בוואריה-שטראובינג בין הענפים האחרים של בוואריה.
בשנת 1443 נכלא לודוויג על ידי בנו לודוויג השמיני, דוכס בוואריה שתפס את השלטון, וחבר להיינריך השישה עשר, דוכס בוואריה-לנדסהוט. בשנת 1445 מת בנו לודוויג השמיני, וב-1 במאי 1447 מת לודוויג כאסיר של היינריך השישה עשר, דוכס בוואריה, שסיפח עם מותו את דוכסות בוואריה-אינגולשטאדט לנחלותיו.
משפחתו

ב-1 באוקטובר 1402 התחתן לודוויג עם אן דה בורבון, בתם של ז'אן הראשון, רוזן לה מרשה וקתרין דה ונדום, ממנה היו לו שני ילדים:
לודוויג השמיני, דוכס בוואריה (1403–1445)
יוהאן מבוואריה (1404)
ב-1 באוקטובר 1413 התחתן לודוויג עם קתרין ד'אלנסון, בתם של פייר השני, רוזן אלנסון ומארי שאמילאר, רוזנת בומון-או-מן, ממנה נולדו לו שני ילדים:
יוהאן מבוואריה (1414–1420)
אנה מבוואריה (1416–1418)
לאדה

ערך זה עוסק בדגם מכונית. אם התכוונתם למשמעות אחרת, ראו .
| --- | --- |


 נתונים כלליים
 תקופת הפעילות:  1966–הווה (כ־58 שנים) 
 חברת אם:  אווטוואז 
 מיקום המטה:  טוליאטי 
 ענפי תעשייה:  הנדסת מכונות 
 מוצרים עיקריים:  מכונית 
  
 www.lada.ru
 
לאדה (Lada, ברוסית: Ла́да) הוא מותג רכב המיוצר במפעלי אווטוואז ברוסיה. ייצורה של המכונית הראשונה החל בעידן הסובייטי, ודגמים אלו עדיין נחשבים לפופולריים ביותר ברוסיה.
בשנת 1993 TTS, שנוסד בשנת 1992 על ידי ויאצ ' סלב זובארב, חתם על חוזה עם אוטובאז. בשנת 1995 נפתח מרכז הרכב הראשון — סלון LADA בעיר צ ' לני החוף ויצא למשלוחים ישירים מהמפעל. בשנת 1995 נפתח משרד בקזאן. עד 1997 הועברו מכוניות מצ ' לנוב. לאחר-הובלו ברכבת
דגמים

לאדה וסטה: רכב פרטי, מיוצר מאז 2015
לאדה פריורה : רכב פרטי שיוצר בשנים 2007-2018.
לאדה ניבה: רכב שטח בפיתוח רוסי מבוסס מכללי פיאט, מיוצר ברצף מאז 1977.
לאדה 2123: מיזם משנת 2003 משותף עם קונצרן הרכב האמריקאי ג'נרל מוטורס ליצור רכב שטח חדיש ודל תקציב.
לאדה סאמארה: מכונית משפחתית קומפקטית בתצורת סדאן או הצ'בק.
לאדה VAZ-2101-07: סדרה הכוללת שבעה דגמי מכוניות אשר מבוססות על העיצוב המקורי של פיאט 124 משנות ה-60 של המאה ה-20. החל מ-VAZ-2103 החלה אווטווז לשלב אלמנטים עיצוביים משלה לרכב, כגון עיצוב מחודש של פנסי הרכב, שהזכירו בתחילה את הפנסים של הגרסה הפולנית לרכב (פיאט 125) ולאחר מכן הפכו לפנסים מרובעים בדגמים VAZ-2104, VAZ-2105 ודגם היוקרה VAZ-2107. ייצור דגמי ה-VAZ-2101,‏ 2102 ו-2103 הופסק בשנות ה-80, דגם ה-VAZ-2106 ירד מפס היצור בשנת 2001, דגמי ה-VAZ-2105 ו-VAZ-2104 הפסיקו להיבנות בשנים 2010-2012 בעוד שהדגם VAZ-2107, למרות טכנולוגיה בת יובל המותקנת בו, המשיך להיבנות גם בשנת 2014 במצרים.
הערות שוליים

↑  Зубарев Вячеслав Викторович | биография и последние новости, ФедералПресс (ב־)
↑  BFM.ru, Зубарев Вячеслав Викторович - персоны на BFM.ru, BFM.ru - деловой портал (ברוסית)
↑  Вячеслав Зубарев: карьера и образование бизнесмена, whoiswho.dp.ru (ברוסית)
↑  איוון זנקביץ', רוסיה-1, https://www.youtube.com/watch?v=7fDHvHRzmu8&index=12&list=PLa_0rl-N6O8jRYeoUU1xDMWLoc43nkJOE
לה דזיראד (עיר)

| --- | --- |
מבט על האי דזיראד
מבט על האי דזיראד
 מדינה:  צרפת צרפת
 מחוז מעבר לים:  גוואדלופ גוואדלופ
 שטח:  23.12 קמ"ר
 גובה:  0 - 250 מטרים
 אוכלוסייה:  ‏
  ‑ בעיר:  1,391 (1 בינואר 2021)
  ‑ צפיפות:  67 נפש לקמ"ר (2011)
 קואורדינטות:  16°18′18″N 61°04′27″W﻿ / ﻿16.305°N 61.07411111°W﻿ / 16.305; -61.07411111
 https://www.mairie-ladesirade.fr/
  מפת מיקום  מפה מפורטת   (למפת גוואדלופ מוגדלת) באס-טר גראן-בור לז אבים סנט-רוז פואנט-א-פיטר הים הקריבילה דזיראד(למפת גוואדלופ רגילה) באס-טר גראן-בור לז אבים סנט-רוז פואנט-א-פיטר הים הקריבילה דזיראד  he tabBackground:;tabBorder:#aaa;defaultTab:0;
לה דזיראד (בצרפתית: La Désirade) היא קומונה בגוואדלופ, מחוז צרפת מעבר לים. העיר משתרעת על כל האי לה דזיראד ועל איי פטיט-טר.
השטח המיושב נמצא בעיקר בדרום האי לה דזיראד כאשר באיי פטיט-טר, שנמצאים 5 ק"מ דרום מערבית לנקודה הדרומית של לה דזיראד, אין כלל אוכלוסייה והאיים מוגדרים כשמורת טבע.
החל ממפקד האוכלוסין של שנת 1961, אוכלוסיית העיר נותרת סביב 1,600 תושבים.
ליודמילה קסטקינה

| --- | --- |

 לידה:  15 במאי 1925 ויאזמה, ברה"מ 
 פטירה:  22 בפברואר 2012 (בגיל 86) מוסקבה, רוסיה 
 מקום קבורה:  בית הקברות נובודוויצ'יה 
 מדינה:  ברית המועצות, רוסיה 
 תקופת הפעילות:  1947–2012 (כ־65 שנים) 
 מקום לימודים:  האקדמיה הרוסית לאמנויות התיאטרון (1947) 
 בן או בת זוג:  סרגיי קולוסוב 
 צאצאים:  אלכסיי קולוסוב 
 פרסים והוקרה:  Zasłużony Działacz Kultury (1976)  פרס האחים וסילייב של הרפובליקה הסובייטית הרוסית  פרס לנין קומסומול  האמנית העממית של הרפובליקה הסובייטית הפדרטיבית הסוציאליסטית הרוסית  מדליית "אחים לנשק"  אמן מצטיין של רוסיה הסובייטית  עיטור לנין  עיטור הידידות (רוסיה)  עיטור ההצטיינות למען המולדת דרגה רביעית  עיטור אות הכבוד  עיטור הדגל האדום של העמל  האמנית העממית של ברית המועצות  עיטור מסדר המולדת דרגה שלישית  העיטור על השירות למען המולדת דרגה שנייה  מסדר הנסיכה הקדושה אולגה 
 פרופיל ב-IMDb
 
ליודמילה קסטקינה (ברוסית: Людмила Касаткина; ‏15 במאי 1925 - 22 בפברואר 2012) הייתה שחקנית תיאטרון וקולנוע רוסיה וסובייטית. זכתה במספר פרסים והוענק לה התואר האמן העממי של ברית המועצות (1975). על פעילותה בתחום התיאטרון והקולנוע הוענקו לה מספר עיטורים.
חייה

ליודמילה קסטקינה נולדה בשנת 1925 בכפר במחוז סמולנסק. תוך זמן קצר המשפחה עברה למוסקבה. היא למדה בלט וכבר בגיל 11 החלה להופיע. לאור פציעה ברגל היא נאלצה לעזוב את המחול. בשנת 1943 היא החלה ללמוד משחק ולאחר סיום הלימודים בשנת 1947 התקבלה לתיאטרון הצבא האדום במוסקבה. בתיאטרון זה היא עבדה עד סוף חייה.
בשנת 1950 קסטקינה התחתנה עם הבמאי סרגיי קולוסוב.
התפקיד הראשון בקולנוע של השחקנית היה בסרט "מעלפת הטיגריסים" (1954) לצד פאבל קדוצ'ניקוב. על גילום תפקיד זה היא זכתה בפופולריות רבה. בשנת 1964 היא הצטלמה בתפקיד הראשי בסדרת טלוויזיה סובייטית הראשונה. כמו ברוב סרטיה, הבמאי של הסדרה היה בעלה.
בשנת 1967 היא הצטלמה בסדרת טלוויזיה נוספת "מבצע טרסט" על פעילות סוכני נ.ק.וו.ד נגד מרגלים. בסרט זה לראשונה קסטקינה שיחקה תפקיד שלילי - היא גילמה טרוריסטית שפועלת נגד השלטון הסובייטי.
בשנת 1974 הנהלת התיאטרון בה עבדה קסטקינה התחלפה והבמאי החדש למעשה לא שיתף אותה בהצגות חדשות. למרות זאת היא המשיכה את עבודתה בתיאטרון ולא עזבה אותו.
בשנת 1975 קסטקינה זכתה בתואר "שחקנית השנה" בברית המועצות על תפקידה בסרט על אירועי מלחמת העולם השנייה. היא המשיכה להצטלם עד לשנת 2006.
ליודמילה קסטקינה נפטרה בשנת 2012, 11 ימים לאחר פטירת בעלה. הזוג הוטמן בבית העלמין נובודוויצ'יה במוסקבה.
לודוויג השישי, רוזן הסן-דרמשטאדט

לודוויג השישי, רוזן הסן-דרמשטאדט (בגרמנית: Ludwig VI, von Hessen-Darmstadt; 25 בינואר 1630 – 24 באפריל 1678), היה  רוזן הסן-דרמשטאדט בין השנים 1661–1678.
ביוגרפיה

לודוויג נולד ב-25 בינואר 1630 בדארמשטאדט שהשתייכה לרוזנות הסן-דרמשטאדט, לגאורג השני, רוזן הסן-דרמשטאדט, ולסופיה אלאונורה מסקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה.
בשנת 1661 מת אביו גאורג השני, רוזן הסן-דרמשטאדט, ולודוויג עלה לשלטון במקומו. לודוויג היה חבר באגודה מניבת הפירות (Fruchtbringende Gesellschaft), בראשות וילהלם, דוכס סקסוניה-ויימאר. כמו כן היה לודוויג חבר טוב של פרידריך הראשון, דוכס סקסוניה-גותה-אלטנבורג, ואף נשא את אחותו - אליזבת דורותיאה מסקסוניה-גותה-אלטנבורג בשנת 1666. יוהאן היה דתי מאוד, ואף הזמין תאולוגים לטירתו, וכן קנה את ספרייתו הגדולה של יוהאן מיכאל מושרוש.
ב-24 באפריל 1678 מת לודוויג, ובנו לודוויג השביעי, רוזן הסן-דרמשטאדט עלה לשלטון במקומו.
משפחתו

ב-24 בנובמבר 1650 התחתן לודוויג עם בת דודתו מריה אליזבת מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת, דוכסית סקסוניה, ממנה נולדו לו 8 ילדים:
מגדלנה זיבילה מהסן-דרמשטאדט (1652–1712), התחתנה עם וילהלם לודוויג, דוכס וירטמברג
סופיה אלאונורה (1653)
גאורג (1654–1655)
מריה אליזבת מהסן-דרמשטאדט (1655–1715), התחתנה עם היינריך, דוכס סקסוניה-רמהילד
אוגוסטה מגדלנה מהסן-דרמשטאדט (1657–1674)
לודוויג השביעי, רוזן הסן-דרמשטאדט (1658–1678)
פרידריך (1659–1676)
סופיה מריה מהסן-דרמשטאדט (1655–1715), התחתנה עם כריסטיאן, דוכס סקסוניה-אייזנברג
ב-5 בדצמבר 1666 התחתן לודוויג עם אליזבת דורותיאה מסקסוניה-גותה-אלטנבורג, בתם של ארנסט הראשון, דוכס סקסוניה-גותה ואליזבת סופיה מסקסוניה-גותה-אלטנבורג, ממנה נולדו לו 8 ילדים:
ארנסט לודוויג, רוזן הסן-דרמשטאדט (1667–1739)
גאורג, נסיך הסן-דרמשטאדט (1669–1705)
סופיה לואיזה (1670–1758), התחתנה עם אלברכט השני, רוזן אטינגן-אטינגן
פיליפ, נסיך הסן-דרמשטאדט (1671–1736)
יוהאן (1672–1673)
היינריך (1674–1741)
אליזבת דורותיאה (1676–1721), התחתנה עם פרידריך השלישי יקוב, רוזן הסן-הומבורג
פרידריך, נסיך הסן-דרמשטאדט (1677–1708)
לודוויג השלישי, הנסיך הבוחר מפפאלץ

לודוויג השלישי, הנסיך הבוחר מפפאלץ (בגרמנית: Ludwig III. von der Pfalz; ‏23 בינואר 1378 - 30 בדצמבר 1436), היה הנסיך הבוחר מפפאלץ בין השנים 1410–1436.
ביוגרפיה

לודוויג נולד ב-23 בינואר 1378, לרופרכט מפפאלץ ולאליזבת מנירנברג (אנ'), בתם של פרידריך החמישי, רוזן העיר נירנברג ואליזבת ממייסן (אנ'). בעת מסעו של אביו באיטליה בשנת 1401, ניהל לודוויג את ענייני הנסיכות.
בשנת 1410 מת אביו רופרכט, מלך גרמניה, ולפני מותו חילק את נחלותיו בין בניו: לודוויג קיבל את נסיכות הבוחר מפפאלץ,יוהאן, רוזן פפאלץ-נוימרקט (אנ') קיבל את רוזנות פפאלץ-נוימרקט (אנ'), שטפן קיבל את רוזנות פפאלץ-זימרן ואוטו הראשון, רוזן פפאלץ-מוסבאך (אנ') קיבל את רוזנות פפאלץ-מוסבאך (אנ').
לודוויג היה דתי מאוד, והיה הפטרון של אוניברסיטת היידלברג. לודוויג היה מחברי האגודה התוכית נגד לודוויג השביעי, דוכס בוואריה, ואף היה ממקימי ליגת קונסטנץ. לודוויג כיהן כמשנה לזיגיסמונד, קיסר האימפריה הרומית הקדושה, ואף סייע לארגן את מועצת קונסטנץ. במהלך המועצה ארגן לודוויג את המשפטים של יאן הוס והירונימוס מפראג (אנ'), ואף היה אחראי על הריגתו של יאן הוס, וכן היה ממונה על הדחת האנטי-אפיפיור יוחנן העשרים ושלושה.
לאחר מות בנו הבכור רופרכט בשנת 1426, עלה לודוויג לארץ הקודש, משם חזר חולה מאוד. בשנת 1435 התעוור לודוויג, והשלטון עבר לידי אשתו והמועצה המלכותית. ב-30 בדצמבר 1436 מת לודוויג בהיידלברג, ובנו לודוויג הרביעי, הנסיך הבוחר מפפאלץ עלה לשלטון במקומו.
משפחתו

ב-6 ביולי 1402 התחתן לודוויג עם בלאנש מאנגליה, בתם של הנרי הרביעי, מלך אנגליה ואליזבת ממייסן, ממנה נולד לו בן אחד:
רופרכט מפפאלץ (1406–1426)
ב-30 בנובמבר 1417 התחתן לודוויג עם מתילדה מסבויה, בתם של אמדאו, נסיך אכאיה וקתרין מז'נבה, ממנה נולדו לו 5 ילדים:
מכטילד מפפאלץ (1419–1482), התחתנה עם לודוויג הראשון, רוזן וירטמברג, ולאחריו התחתנה עם אלברכט השישי, ארכידוכס אוסטריה
לודוויג הרביעי, הנסיך הבוחר מפפאלץ (1424–1449)
פרידריך הראשון, הנסיך הבוחר מפפאלץ (1425–1476)
רופרכט מפפאלץ, ארכיבישוף קלן (1427–1480)
מרגרטה מפפאלץ (1428–1466)
שרשרת (תכשיט)

שרשרת חרוזים סרוגה עשויה מסריגת תחרה, כסף סטרלינג ופנינות מים מתוקים
שרשרת היא תכשיט בצורת חוט הנענד מסביב לצוואר. שרשראות נוצרות לעיתים קרובות על ידי שרשרת מתכת ועליה תכשיטים. שרשראות אחרות עשויות מבד ארוג.
קישוטים נפוצים לשרשראות הם חרוזים או תכשיטים העשויים מאבני חן צבעוניות, עץ מגולף או מלוטש, זכוכית צבעונית, נוצות, צדפים, אלמוגים ועוד. קישוט מרכזי יחיד נקרא "תליון". תליון נפתח המשמש לשמירת חפצים קטנים, בעיקר תמונה או זוג תמונות, נקרא "משכית". תליון שמייחסים לו כוחות סגוליים נקרא "קמע".
היסטוריה

שרשראות הן חלק בלתי נפרד מסוגי תכשיטים מאז ימי התרבויות הקדומות וקדמו להמצאת הכתב.
שרשראות נמצאות בשימוש לפחות מתקופת האבן, בערך לפני 40,000 שנה. עוד לפני המצאת האריגה והחריזה היו קיימות שרשראות. השרשראות הראשונות היו עשויות מחומרים טבעיים בלבד - גפנים חזקים או גידים שנשארו מן הציד נקשרו יחד ועוטרו בצדפים, עצמות, שיניים, עורות צבעוניים, נוצות ציפורים, אלמוגים, חתיכות עץ מגולפות, זרעים, אבנים צבעוניות, אבני חן טבעיות או מרכיבים טבעיים יפים אחרים שנמצאו בקרבת מקום.
התפתחות העיבוד של בד ומתכת הרחיבו מאוד את מגוון התכשיטים שהיו זמינים לבני אדם. המצאת החוט והמחרוזת אפשרה פיתוח של שרשראות קטנות יותר, עמידות יותר ומורכבות יותר. בתקופת הברונזה בני האדם גילו כיצד להתיך מתכת וליצוק אותה לתוך תבניות. מתכות כמו ברונזה, נחושת, כסף, זהב, אלקטרום ופלטינה שימשו ליצירת שרשראות עבור גברים ונשים. מלטשי אבני חן ונפחי זכוכית אפשרו שיבוץ של אבני חן מלוטשות וזכוכיות צבעוניות בשרשראות.
בעידן המודרני, ניתן לייצר שרשראות ממגוון מתכות חדשות שבעבר לא ידעו כיצד להתיך בטמפרטורה הדרושה. לייזר מאפשר חריטת קליגרפיה, סמלים, מילים וציורים על חרוזים ותליונים עבור שרשראות.
סוגים של שרשראות > לפי אורך

שרשראות נשים לעיתים קרובות מסווגות לפי אורכן.
שרשרת צמודה לצוואר - מוכרת גם כשרשרת קולר או צ'וקר וכשמה כן היא, צמודה לצוואר.
ענק הדוק דמוי צווארון - אורכו 35 עד 41 סנטימטר, והוא נענד בקצה העליון של הצוואר.
שרשרת נסיכותית - אורכה 45 עד 50 סנטימטר.
שרשרת Matinee - אורכה 56 עד 58 סנטימטר. מורכבת בדרך כלל מחוט בודד המונח על מחשוף החזה.
שרשרת אופרה- אורכה 75 עד 90 סנטימטר והיא מונחת על עצם החזה.
שרשרת חבל - מוכרת גם כ-sautoir, ארוכה יותר משרשרת אופרה.
שרשרת פלצור - שרשרת חבל ארוכה במיוחד. אין לה סוגר, היא נכרכת מספר פעמים סביב הצוואר, וקצותיה נכרכים או נקשרים זה בזה.
סוגים של שרשראות > לפי סוג הקישוט > ענק יהלומים

ענק יהלומים הוא שרשרת שמשולבים בה יהלומים. במדינות המערב לעיתים קרובות מקבלים אותם כמתנות כסימנים לאהבה ונאמנות בין אוהבים. קיימים סוגים רבים של שרשראות מסוג זה.
סוגים של שרשראות > לפי סוג הקישוט > מחרוזת פנינים

מחרוזות פנינים פופולריות בקרב נשים.
קיימים מספר סוגים של מחרוזות פנינים:
מחרוזת פנינים אחידות המורכבת מפנינים בגודל דומה
מחרוזות פנינים מדורגות המורכבות מפנינים קטנות ליד הסוגר וגדולות במרכז המחרוזת המונח מקדימה
מחרוזות פנינים בגוון אחיד
מחרוזות המשלבות פנינים בגוונים שונים, בדרך כלל בסדרה מחזורית
מחרוזת מפנינים כדוריות
מחרוזות מפנינים "פראיות" בצורות שונות
ישנן שרשראות המורכבות ממספר מחרוזות באורכים מדורגים, כך שהקצרה מקיפה את הצוואר, הבאה מקיפה אותה וכך הלאה.
ישנן שרשראות המשלבות פנינים עם חרוזי כסף, זהב ואבני חן. כאשר החרוזים האחרים מעטים, הן עדיין נקראות "מחרוזות פנינים".
מחרוזת פנינים קלאסית מורכבת מפנינים כדוריות לבנות בלבד, והיא פופולרית במיוחד אצל כלות.
סוגים של שרשראות > לפי סוג הקישוט > שרשרת עם תליון שן

בכמה מחרוזות של גברים (וגם במספר סוגים מועט של שרשראות לנשים) בשרשרת יש תליון של שן של חיה. גרסה פופולרית במיוחד היא שרשרת מעור עם שן של כריש.
סוגים של שרשראות > לפי סוג הקישוט > מחרוזת תפילה

חרוזי תפילה שאמורים לשמש כמוקד של מדיטציה או תפילה ו / או לסייע בלימוד פסוקים דתיים, מאורגנים לעיתים כשרשרת. מחרוזות תפילה מכילים בדרך כלל חרוזים מכל סוג שהוא (לעיתים קרובות חרוזי עץ, זרעים או חומרים אחרים הזמינים בקלות שקשורים לרוחניות / או ענווה) לאורך כל אורכן. שרשראות מסוג זה בדרך כלל אינן נענדות.
סוגים של שרשראות > לפי סוג הקישוט > סמלים מקובלים

שרשרת עם סמל פופולרי כתליון, כגון: יין ויאנג, צלב, חמסה או מגן דוד.
ראו גם

צמיד
שרשרת בטן
ציור של אישה העונדת שרשראות מסוגים שונים.
אדם לובש שרשראות מרובות. המסאים שבקניה, אפריקה משתמשים בשרשראות כחלק מהלבוש המסורתי.
בחורה עונדת שרשרת. שרשרת מתכת אופנתית מסוג זה נפוצה באירופה ואמריקה.
קארל ות'רס

| --- | --- |

קארל ות'רס, 2017
 לידה:  14 בינואר 1948 ניו אורלינס, לואיזיאנה, ארצות הברית ארצות הברית 
 פטירה:  2 בפברואר 2024 (בגיל 76) לוס אנג'לס, קליפורניה, ארצות הברית 
 מדינה:  ארצות הברית 
 השכלה:  אוניברסיטת סן-דייגו  אוניברסיטת המדינה בסן פרנסיסקו  לונג ביץ' סיטי קולג'  בית ספר תיכון סנט אוגוסטין 
 תקופת הפעילות:  1973–2023 (כ־50 שנה) 
 מספר צאצאים:  2 
 
קארל ות'רס (באנגלית: Carl Weathers‏; 14 בינואר 1948 - 2 בפברואר 2024) היה שחקן, במאי ושחקן פוטבול מקצועי אמריקאי. נודע במיוחד בזכות דמות המתאגרף אפולו קריד אותו גילם בארבעת הסרטים הראשונים בסדרת הסרטים "רוקי", בזכות הדמות קולונל אל דילון בסרט "הטורף", והדמות קארל הקרבי בזיכיון סרטי ההנפשה "צעצוע של סיפור".
ביוגרפיה

ות'רס נולד ב-14 בינואר 1948 בניו אורלינס שבלואיזיאנה. אביו היה שכיר יום. בצעירותו ות'רס הצטיין באתלטיקה והשתתף באותה העת בתחרויות אגרוף, פוטבול, התעמלות, ג'ודו, כדורגל והיאבקות. בשנת 1966 הוא סיים את לימודיו בתיכון "Long Beach Poly High School" בקליפורניה.
בשנת 1966 החל ללמוד באוניברסיטת המדינה בסן דייגו(אנ') ובמקביל שיחק בקבוצת הפוטבול של המוסד.
לאחר קריירת פוטבול מצליחה במכללות ות'רס החל לשחק בליגת הפוטבול הלאומית (NFL). בין השנים 1970 עד 1971 הוא שיחק בקבוצה Oakland Raiders(אנ'), ובהמשך שיחק בקבוצה BC Lions(אנ') בליגת הפוטבול הקנדית (CFL). בשנת 1974 החליט לסיים את קריירת הפוטבול ולהתמקד רק בקריירת המשחק.
קריירת המשחק של ות'רס החלה עוד בעת שהוא שיחק פוטבול. פריצת הדרך שלו הגיעה בשנת 1976 כאשר הוא שיחק את הדמות האיקונית אפולו קריד בסרט "רוקי" אשר בו הוא התמודד מול גיבור הסרט רוקי אותו גילם סילבסטר סטאלון. הוא זכה להערכה והכרה עצומה בזכות התפקיד והדבר תרם לתחילת קריירה משחק מצליחה.
במהלך השנים גילם ות'רס מגוון דמויות בקולנוע ובטלוויזיה. בנוסף לכך שהוא גילם שוב את אפולו קריד בסרטי ההמשך בזיכיון הסרטים של "רוקי", הוא גילם גם תפקידים מרכזיים בסרטים כמו "הטורף" (1987), "Action Jackson" ‏(1988) ו"גילמור המאושר" (1996). אחד מהתפקידים הבולטים ביותר שהוא גילם בטלוויזיה היה תפקיד אורח כעצמו בקומדיית המצבים "משפחה בהפרעה" וגילום דמות המשנה גריף קארגה בסדרה "המנדלוריאן".
בנוסף לקריירת המשחק למשחק במהלך שנות ה-80 ות'רס ביים גם פרק בסדרת הטלוויזיה הפופולרית "Hill Street Blues".
חיים אישיים

קארל ות'רס היה נשוי למרי אן, אך בני הזוג התגרשו לבסוף. לזוג נולדו שני בנים במסגרת הנישואים הללו.
ות'רס נפטר בביתו שבלוס אנג'לס ב-1 בפברואר 2024 בגיל 76. משפחתו פרסמה הודעה רשמית לפיה "מת בשלווה בשנתו".
פילמוגרפיה חלקית > קולנוע

| שנה | שם הסרט | תפקיד | הערות |
| --- | --- | --- | --- |
| 1973 | הארי המזוהם: כוח המגנום | מפגין | לא קיבל על כך קרדיט |
| 1975 | Friday Foster | יארברו |  |
| 1975 | Bucktown | האם-בון |  |
| 1976 | The Four Deuces | נהג מונית |  |
| 1976 | רוקי | אפולו קריד |  |
| 1977 | מפגשים מהסוג השלישי | קצין משטרה צבאית |  |
| 1977 | Semi-Tough | Dreamer Tatum |  |
| 1978 | Force 10 from Navarone | סמל אולן וויבר |  |
| 1979 | רוקי 2 | אפולו קריד |  |
| 1981 | Death Hunt | ג'ורג' וושינגטון לינקולן "סאנדוג" בראון |  |
| 1982 | רוקי 3 | אפולו קריד |  |
| 1985 | רוקי 4 | אפולו קריד |  |
| 1987 | הטורף | קולונל אל דילון |  |
| 1988 | Action Jackson | סמל / סגן ג'ריקו "אקשן" ג'קסון | על תפקידו בסרט היה מועמד לפרס NAACP Image בקטגוריית השחקן הטוב ביותר בסרט קולנוע |
| 1992 | Hurricane Smith | בילי "הוריקן" סמית' |  |
| 1996 | גילמור המאושר | דריק "צ'אבס" פיטרסון |  |
| 2000 | Little Nicky | דריק "צ'אבס" פיטרסון | לא קיבל על כך קרדיט |
| 2002 | Eight Crazy Nights | GNC Water Bottle | דיבוב |
| 2004 | בלטו | קירבי | דיבוב |
| 2006 | The Sasquatch Gang | ד"ר ארטימוס סנודגראס |  |
| 2007 | The Comebacks | פרדי ויסמן / קריין |  |
| 2013 | Sheriff Tom Vs. The Zombies | הנשיא ות'רס |  |
| 2014 | Think Like a Man Too | מר דבנפורט | לא קיבל על כך קרדיט |
| 2019 | צעצוע של סיפור 4 | קארל הקרבי | דיבוב |
פילמוגרפיה חלקית > טלוויזיה

| שנה | שם הסדרה | תפקיד | הערות |
| --- | --- | --- | --- |
| 1975 | Good Times | קלווין ברוקס | בפרק "The Nude" |
| 1975 | Cannon | כתב חדשות | בפרק "The Hero" |
| 1975 | סטיב אוסטין, האיש השווה מיליונים | סטולאר | בפרק "One of Our Running Backs Is Missing" |
| 1975 | Kung Fu | סם הרע | בפרק "The Brothers Caine" |
| 1976 | סטארסקי והאץ' | אל מרטין | בפרק "Nightmare" |
| 1976 | Barnaby Jones | ג'ק הופר | בפרק "The Bounty Hunter" |
| 1977 | Quinn Martin's Tales of the Unexpected | האנק דאלבי | בפרק "A Hand For Sonny Blue" |
| 1978 | The Bermuda Depths | אריק | סרט טלוויזיה |
| 1985 | Braker | לוטננט הארי ברקר | סרט טלוויזיה |
| 1986 | The Defiant Ones | קאלן מונרו | סרט טלוויזיה |
| 1986 | Fortune Dane | פורצ'ן דיין | בתפקיד ראשי ב-5 פרקים |
| 1989–1990 | Tour of Duty | קולונל קרל ברוסטר | בתפקיד אורח ב-9 פרקים |
| 1990 | Dangerous Passion | קייל ווסטרן | Television film |
| 1991–1993 | Street Justice | אדם בודרו | בתקפיד ראשי ב-44 פרקים |
| 1993–1995 | In the Heat of the Night | מפקד המשטרה המפטון פורבס | בתפקיד ראשי ב-28 פרקים |
| 1995 | OP Center | הגנרל מייק רודג'רס | סרט טלוויזיה |
| 1997 | Assault on Devil's Island | רוי בראון | סרט טלוויזיה |
| 1999 | Assault on Death Mountain | רוי בראון | סרט טלוויזיה |
| 2003; 2007 | המגן | ג'ו קלארק | בפרקים "Haunts" ו-"Partners" |
| 2004; 2013 | משפחה בהפרעה | בתפקיד עצמו | 4 פרקים |
| 2005 | Alien Siege | הגנרל סקיילר | סרט טלוויזיה |
| 2008 | Phoo Action | המפקד בנג'מין בנסון | פרק פיילוט |
| 2008 | ER | לואי טיילור | בפרק "Oh, Brother" |
| 2010 | בניחוש חוקר | בון | בפרק "Viagra Falls" |
| 2011; 2013 | רגולר שואו | מלך הכדורסל | דיבוב בפרקים "Slam Dunk" ו-"Bank Shot" |
| 2012 | American Warships | גנרל מקרקן | סרט טלוויזיה |
| 2013 | צעצוע של סיפור: ההסתבכות | קארל הקרבי, וקארל הקרבי ג'וניור | דיבוב. ספיישל טלוויזיוני |
| 2016 | Colony | בולטון "בו" מילר | תפקיד אורח ב-9 פרקים |
| 2016 | שיקגו PD | פרקליט המדינה, מארק ג'פריס | בפרקים "Justice" ו-"Favor, Action, Malice or Ill-Will" |
| 2017 | שיקגו JUSTICE | פרקליט המדינה, מארק ג'פריס | בתקפיד ראשי ב-13 פרקים |
| 2017–2019 | סטאר נגד כוחות הרשע | אומניטראקסוס פריים ודמויות נוספות | דיבוב. תפקיד אורח ב-10 פרקים |
| 2018 | חוק וסדר: מדור מיוחד | פרקליט המדינה, מארק ג'פריס | בפרק "Zero Tolerance" |
| 2018 | מגנום, בלש פרטי | דן סוייר | בפרק "From the Head Down" |
| 2019 | Pinky Malinky | The Apologizer | דיבוב |
| 2019–2023 | המנדלוריאן | גריף קרגה | 10 פרקים; ביים את הפרק: "Chapter 12: The Siege" ואת הפרק "Chapter 20: The Foundling" על התפקיד בסדרה היה מועמד לפרס אמי בקטגוריה שחקן אורח מצטיין בסדרת דרמה |
פילמוגרפיה חלקית > משחקי וידאו

| שנה | שם המשחק | תפקיד | הערות |
| --- | --- | --- | --- |
| 2005 | Mercenaries: Playground of Destruction | קולונל סמואל גארט |  |
| 2015 | Mortal Kombat X | ג'קס בריגס |  |
| 2021 | The Artful Escape | לייטמן |  |